Document ID: 31995R1318

Komisijas Regula (EK) Nr. 1318/95
(1995. gada 9. jūnijs),
ar ko groza Regulu (EK) Nr. 2883/94, kas nosaka prognozēto bilanci to lauksaimniecības produktu piegādei Kanāriju salām, attiecībā uz kuriem Padomes Regulas (EEK) Nr. 1601/92 2., 3., 4. un 5. pantā paredzēti īpaši pasākumi
EIROPAS KOPIENU KOMISIJA,
ņemot vērā Eiropas Kopienas dibināšanas Līgumu,
ņemot vērā Padomes 1992. gada 15. jūnija Regulu (EEK) Nr. 1601/92, par īpašiem pasākumiem attiecībā uz noteiktiem lauksaimniecības produktiem Kanāriju salās [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un Komisijas Regulu (EK) Nr. 3290/94 [2], un jo īpaši tās 3. panta 4. punktu,
tā kā Komisijas Regula (EEK) Nr. 2790/94 [3], kas grozīta ar Regulu (EK) Nr. 2883/94 [4], nosaka sīki izstrādātus noteikumus, kā ieviest īpašu režīmu attiecībā uz noteiktu lauksaimniecības produktu piegādi Kanāriju salām;
tā kā Regula (EK) Nr. 2883/94, kurā jaunākie grozījumi izdarīti ar Regulu (EK) Nr. 1113/95 [5], nosaka piegādes bilanci piena produktiem Kanāriju salām; tā kā vajadzības gadījumā šo bilanci var mainīt, daudzumus gada laikā pielāgojot noteiktā daudzuma robežās atbilstīgi reģiona vajadzībām; tā kā, lai Kanāriju salās apmierinātu vajadzību pēc piena produktiem, sevišķi, siera, liellopu un teļa gaļas, kā arī cūkgaļas, prognozētajās piegādes bilancēs jākoriģē daudzumi, kas noteikti šiem produktiem; tā kā tādēļ būtu jāgroza atbilstošie Regulas (EK) Nr. 2883/94 pielikumi;
tā kā šajā regulā paredzētie pasākumi saskan ar attiecīgo Pārvaldības komiteju atzinumiem,
IR PIEŅĒMUSI ŠO REGULU.
1. pants
Regulas (EEK) Nr. 2883/94 I, II un IV pielikumu aizvieto ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 9. jūnijā.

Labels: 3
18
17
6